Diari Oficial de la Generalitat Valenciana


Sumari del DOGV 7566, del 08-07-2015 (2015/6380)

RESOLUCIÓ de 19 de juny de 2015, de la Direcció General de Transports i Logística, per la qual s'autoritza a prendre servici als titulars d'autorització de taxi de Nules i Alquerías del Niño Perdido en l'Àrea de Prestació Conjunta de Castelló i que els titulars de les autoritzacions de taxi de l'Àrea de Prestació Conjunta de Castelló puguen prendre servici a Nules i Alquerías del Niño Perdido, en ocasió de la celebració de l'Arenal Sound a Borriana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7566

Data del DOGV
:   08-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6380


Data del document
:   19-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * Nules
    * Alqueries, les
    * empresa privada

RESOLUCIÓ de 19 de juny de 2015, de la Direcció General de Transports i Logística, per la qual s'autoritza a prendre servici als titulars d'autorització de taxi de Nules i Alquerías del Niño Perdido en l'Àrea de Prestació Conjunta de Castelló i que els titulars de les autoritzacions de taxi de l'Àrea de Prestació Conjunta de Castelló puguen prendre servici a Nules i Alquerías del Niño Perdido, en ocasió de la celebració de l'Arenal Sound a Borriana. [2015/6380]  
L'article 44.3 de la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
La celebració del festival Arenal Sound a Borriana suposarà un important increment de les necessitats de mobilitat en l'esmentat municipi i el seu entorn.  
Als efectes de garantir una oferta de servici de taxi adequada a l'important increment de la demanda d'este servici de transport durant els dies de celebració del festival Arenal Sound, es considera oportú permetre que les autoritzacions de taxi de Nules i Alquerías del Niño Perdido puguen prendre servici en l'Àrea de Prestació Conjunta de Castelló i que els titulars de les autoritzacions de taxi de l'Àrea de Prestació Conjunta de Castelló puguen prendre servici a Nules i Alquerías del Niño Perdido.  
La disposició final primera de l'Orde 28/2013, de 23 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicles automòbils de menys de nou places de l'Àrea de Prestació Conjunta de Castelló, faculta el director general de Transports i Logística per a l'aplicació i interpretació de l'esmentada orde.  
  
Tenint en compte que la major distància possible entre les instal·lacions del festival a Borriana i les poblacions de Nules i Alquerías del Niño Perdido, que són les ubicacions més habituals dels visitants d'estos festivals, és de 7 i 5,2 quilòmetres respectivament, i que l'aplicació de les tarifes vigents per a l'Àrea de Prestació Conjunta de Castelló evitarà possibles excessos tarifaris.  
A proposta de les associacions representatives del sector, fent ús de les competències i d'acord amb el que disposa l'article 11 del Decret 47/2015, de 17 d'abril, del Consell pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
Primer. Autorització per a la presa de servici de taxi  
Durant els dies del 28 de juliol al 2 d'agost de 2015, celebració del festival Arenal Sound a Borriana, els titulars de les autoritzacions de taxi a Nules i Alquerías del Niño Perdido podran prendre servici en l'Àrea de Prestació Conjunta de Castelló, i els titulars de les autoritzacions de taxi de l'Àrea de Prestació Conjunta de Castelló podran prendre servici a Nules i Alquerías del Niño Perdido.  
  
Segon. Tarifes  
A fi d'evitar arbitrarietats en l'aplicació de tarifes, considerant la singularitat de l'esdeveniment mencionat i a fi de donar més seguretat als usuaris de taxi, tenint en compte que els vehicles de les autoritzacions per a prestar el servici de taxi del municipi de Borriana no porten taxímetre, s'autoritza que estos, durant els dies indicats en l'apartat primer, apliquen les tarifes que estan en vigor per a l'Àrea de Prestació Conjunta de Castelló, d'acord amb el que s'arreplega a continuació. Esta resolució s'ha de dur, obligatòriament, a bord del vehicle que preste el servici de taxi.  
  
Des de Fins a Tarifa diürna Tarifa nocturna Mínim  
Recinte de celebració del festival Arenal Sound Platja de Nules 8 - 10 - 5,00 -  
 Estació Renfe (Alquerías del Niño Perdido) 6 - 8 - 5,00 -  
  
  
Les tarifes s'apliquen per recorregut, amb independència del nombre d'ocupants del vehicle.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures, Territori i Medi Ambient en el termini d'un mes, comptador des de l'endemà de la seua publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 19 de juny de 2015.- El director general de Transports i Logística: Pablo Cotino Mulet.